****Сайфулова Маржан Жанбырбаевна

С.Т.Елгизек НОМ, Бұқар жырау ауданы

**ТАРИХ ПƏНІН ОҚЫТУДА ЗАМАНАУИ ƏДІСТЕМЕЛЕР МЕН ПЕДАГОГИКАЛЫҚ ТЕХНОЛОГИЯЛАРДЫ ҚОЛДАНУ ЖОЛДАРЫ**

Қазақстан Республикасының «Білім туралы» Заңында, «Қазақстан – 2050» Стратегиясы – қалыптасқан мемлекеттің жаңа саяси бағыты» бағдарламасында Қазақстан Республикасында қабылданған білім беруді дамытудың басқа да құжаттарында мемлекеттік саясаттың басты принциптерінің бірі – жеке адамның шығармашылық əлеуетін дамыту, білім берудің дамытушы сипатын арттыру мəселесі басты міндеттердің қатарына қойылған. Сондықтан, болашақ жастарымыздың кəсіби-құзырлы, шығармашыл болуын қамтамасыз ету үшін оқытудың жаңаша теориялық, дидактикалық, əдіснамалық тұғырларын айқындау негізгі мəселе болып табылады.

Сондықтан, əр ұстаз өзінің кəсіби деңгейін жоғары сатыға көтере отырып, оқушыға жаңа инновациялық технологиялар негізінде нəтижеге бағытталған білім беріп, оның жан-жақты дамуына жағдай жасау қажеттілігі туындайды.

Əр мұғалімнің негізгі міндеті – оқушыға тек білім беріп қана қоймай, алған білімін өздігінен дамытып, жеке жəне қоғам қажеттілігіне икемдеп, дұрыс, тиімді пайдалана жəне əлеуметтік бəсекелестікке төтеп бере алатын, мəдени ортаға бейімделгіш, дара тұлға, білікті азамат дəрежесіне көтерілген адам дайындау деп есептеймін.

Тарих пəнінде қазіргі таңда да білім беру үрдісін ұлттық үлгі негізінде қалыптастыра отырып, əлемдік білім беру кеңістігіне кіріктіру қажет.

Сабақ – мектепте оқушыларға білім мен тəрбие берудегі негізгі үрдіс. Тарих пəні сабақтарында өзімізге бұрыннан белгілі əңгіме, баяндау, пікір алысу сияқты əдістермен қатар, картамен жұмыс, көрнекі құралдар қолдану, тарихи көркем əдебиетті пайдалану, мерзімдік баспасөз, интернет материалдарына жүгіну қажеттігі де туындайды. Сонымен қатар, баланы ғылыми ізденіске баулу, ғылымға деген ой-таным, көзқарасын қалыптастыру, өмірдегі өз орның сезінуге, толыққанды шығармашыл адам етіп тəрбиелеу де пəн мұғалімінен талап етілетін міндет болып отыр. Бүкіл əлемді шарпып өткен жаҺандану үрдісі білім саласын да шет қалдырған жоқ. Дəстүрлі білім жүйесі XXI ғасырда өмір өзгерісін, білім талаптарын толық қанағаттандыра алмайды, сондықтан сабақты жаңа технология жағдайында өткізу қажеттігінің өзі өмір талабы болып отыр. Қазір оқушының танымдық белсенділігі, сабақта ұйымдастырылған түрлі ситуацияларға қатысуы арқылы өзі де кейіпкерге айналып, сол жағдайдан шығу үшін əр түрлі жолдарын іздеуі, ойлануы, жоспар құруы, нəтижесінде «өз жаңалығын» ашуы оқушыны шығармашылық тұлға дəрежесіне дейін көтеріп отыр.

Негізгі сабақтарда топтық жүйе қолданылып, оқушы білімін бағалау да жаңаша сипат алды. Топ ішінде бағалата отырып, біз оқушыларды əділ бағалауға, оқушы жетістігі мен кемшілігін саралай білуге үйретеміз.

Сонымен, оқушының ой-таным əрекеттерін арттырудың тиімді құралдарының бірі – оқушының өзіндік жұмысы мен өздігінен білім алу əрекеті болып есептеледі.

Өз бетімен білім алу, жоғарғы сынып оқушыларына тəн болғандықтан, мұғалім көбінесе бағыт беруші, оқушының ой-өрісін дамытушы, шеберлігін шыңдаушы, музыка тілімен айтсақ - дирижер рөлінде болмақ. XXI ғасыр мұғалімі қандай болмақ десек, қазақтың данышпан ақыны, ұлы Абайдың отыз екінші қара сөзінде: «Білім ғылым үйренбекке талап қылушыларға əуелі білмек керек.Талаптың өзінің біраз шарттары бар. Оларды білмей, іздегенмен табылмас», - дейді.

Мұғалім де сол дирижерлік рөлді меңгеру үшін өзі де көп біліп, көп зерттеп, сабақ беру барысында оқушылардың бойында тарих пəнін оқып-үйренуге деген құштарлықты оятып, жауапкершілікке үйретіп, пəнді меңгеру тəсілдерін, яғни оқу қызметін қалыптастыру қажет. Осыдан барып оқушы бойында іскерлік пен дағды меңгеріледі. Іскерлік деген не?

Іскерлік деген - іс-əрекеттің белгілі бір тəсілін саналы түрде меңгеру. Ал, дағды деген – автоматизмге жеткізетін іскерлік.

Орта буындағы сыныптарда жекелеген тарихи тұлғаларды өткенде міндетті түрде СТО стратегиясының ассоциация құру əдісін, ал тарихи оқиғаларды өткенде кесте жасау немесе семантикалық картаны пайдалану арқылы оқиғаны алдын-ала дайындалған жадынама бойынша зерттеуді пайдаланамын. Бұл əдістер жоғарғы сыныптарға барғанда дағдыға айналғандықтан, оқушыға үлкен көмек болады. Оқушы ғылыми жоба жасағанда немесе этнографиялық зерттеулерде төменгі буындағы алған тəжірбиесін пайдалана отырып , өз зерттеулерін жасай алатын дəрежеге жетеді. Мен өз жұмысымда оқушының өз бетінше оқу іскерліктері мен дағдыларын қалыптастыруға көп көңіл бөлемін.Іскерлік нəтижесінде іс-əрекеттің белгілі бір тəсілін саналы түрде меңгерген оқушы оны дағдыға айналдырады.

Іскерліктер мен дағдылар үшке бөлінеді:

* Оқу еңбегін ұйымдастыру жəне оқу əрекеті құрылымын меңгеру;
* Кітап жəне оқу ақпараттарының басқа да көздерімен жұмыс жасау;
* Оқушылардың ауызша жəне жазбаша сөз мəдениетіне көңіл бөлу;

I. Ойлау мен интеллектуалдық іскерлігі. Тарихты оқу барысында оқушыларда оқу еңбегі іскерліктері, оның ішінде ойлау жəне интеллектуалдық қабілеттер қалыптасады. Ол қабілеттер; тарихи мəтінді талдау, негізгі ойды ерекшелеу, тарихи құбылыстар мен фактілерді салыстыру; материалды тұжырымдау жəне қорытынды жасау. Осы қабілеттерге ие болған оқушылар тарихи материал мазмұнын терең игере алады.

II. Арнайы тарихи материалдарды меңгеру іскерлігі.

Оқушылардың тарихи фактілерді мерзімінше шоғырландыра алуы, яғни тарихи оқиғалардың ұзақтығын, реттілігін, бірмезгілдігін байланыстыра алу. Тарихи оқиғаларды кеңістікпен шоғырландыруы, картамен жұмыс істеу іскерігі қалыптасады.

Оқу құралдарымен, баспасөз материалдарымен, тарихи шығармалармен жұмыс істеу іскерлігін арттыру мақсатында:

* Қарапайым жəне күрделі жоспар құра білу;
* Оқулық мəтіні мен негізгі бөлімдерін анықтау;
* Əр түрлі тарихи жəне саяси тезистерді оқу негізінде конспектілер жазу;
* Алған білімдерді жүйелеу жəне логикалық реттестіру;

Осындай оқушылармен жүргізілген жүйелі жұмыстың нəтижесінде олар теорияалық білімді меңгеріп, оқиғалар мен үрдістерді түсіне алатында дəрежеге жеткізу.

Тарихты оқу барысында оқушылар теориялық білімді меңгеріп, оны оқиғалар мен үрдістерді түсіну үшін қолданады. Бұл үшін олар тарихшылдық принципін жүзеге асыруды меңгереді;

* Тарихи құбылыстардың даму барыстарын көре алады;
* Құбылыстар өзгерісінің себебін түсіне алады;
* Құбылыстардың кезеңдерін жəне олардың даму бағытын анықтай алады;
* Тарихи құбылысты жеке субъектілік, топтық көзқарас тұрғысынан емес, жалпы азаматтық тұрғыдан талқылай алады;
* Тарихи үрдістер дамуының заңдылығын бақылып, анықтай алады;

Жалпы, сабақ беру барысында «Тірек белгілермен жұмыс», ал қазіргі уақытта берілген тақырыпқа байланысты «Модульдік оқыту», «Сын тұрғысынан ойлау» элементтерін пайдалану. Осы технологияларды пайдалану барысында оқушыны өздігінен оқып-үйренуге, талап етілген қажетті білім алуға, алған білімді ұтымды пайдалануға, дарынды оқушыға тақырыпты одан əрі зерттеуді, ой елегінен өткізуді ұсыну.

Əр сабаққа дайындалғанда мəселелерге көңіл бөлу:

* Оқушы қабілеті мен қасиетін қалай дамытамын ?
* Осы тақырыптың ішіндегі маңызды мəселе не?
  + Оқушылар осы сабақта не істей алу керек?
  + Қандай қабілетін дамыту керек?
  + Бүгінгі сабақ халықтың салт дəстүрімен байланысы бар ма?
  + Бүгінгі сабақта ұлттық құндылықтарды пайдалануға бола ма?

Өзім таңдап алған тақырыпта, ең əуелі осы тақырыпты не үшін өтеміз, нақты қандай мəселені көтереміз, мақсат міндет қандай, келешекте оны қалай зерттеу қажет, т.б. сұрақтарға жауап бере отыра, оқушыларды таныстыру əр түрлі сызбалар, кестелер, көркем шығармалар көмегімен қысқаша баяндап оқушыны келесі бөлімге дайындау.

Соңғы уақытта менің өз тəжірбиеме қосқан технологиям Сатылай-кешенді талдау технологиясы. Жеке тұлғаларды, мемлекеттерді, оқиғаларды, саяси экономикалық жағыдайды зерттеуде бұл технология өте жақсы əсер береді.

Менің тарих мұғалімі ретінде алдыма қойған басты мақсатым – мəдениетті түрде білімді, жеке тұлғаны дамыту, ұлтымыздың рухын көтеру, осы мақсатқа жететіндей тиімді жол іздеу. Сол себепті сабақты идеялық жағынан ғылыми негізде, өмірмен байланысты ұйымдастыру оқушының қызығуын, білім құмарлығын таныту, əр сабақта оқушыларды ойлануға, өздігінен ізденіс жасауға баулып, ойын ауызша, жазбаша жинақтап баяндай білуге, мəдениетті сөйлеуге үйрету – əрбір ұстаздың абыройлы бұрышы.

**Əдебиет:**

1. «Қазақстан – 2050» Стратегиясы – қалыптасқан мемлекеттің жаңа саяси бағыты». «Орталық Қазақстан» газеті, 15 желтоқсан, 2012 жыл.
2. «Қазақстанның əлеуметтік жаңғыртылуы: Жалпыға ортақ еңбек қоғамына қарай 20 қадам». «Егемен Қазақстан». 10 шілде, 2012 жыл.
3. Методологические и конкретно-исторические проблемы изучения Отечественной истории. Алматы, 2005.
4. «Қазақ тарихы», №5, 2011, Алматы.
5. «Қазақстан тарихы». Əдістемелік журнал, №1-12. 2010-2012 жж.
6. «Білім берудің инновациялық стратегиясы – мемлекеттің, қоғамның жəне жеке тұлғаның тұрақты даму факторы» тақырыбындағы дарынды балаларға арналған білім беру ұйымдары қызметкелерінің педагогикалық тамыз кеңесінің материалдар жинағы. Алматы обл. Қаскелен қ. 2014 жылғы 7-8 тамыз, 84-88-б.